Krabi Honeymoon Package | KRABI DISCOVERY
Browse > Home / Archive by category 'Best Deal / Krabi Honeymoon Package' RAKVERE ROUTE 66 GRILLSTEIK 750 G - Allahindlus - Maksimarket, Konsum, AjaO - Kriisis.ee - Soodus 790037
RAKVERE ROUTE 66 GRILLSTEIK 750 G Gestrand – WoordNoot
15 November 2018 woordnoot
En toe strand die bootjie.
Vir bykans twee jaar vaar ek rond in ‘n veilige hawe. Dis die hawe waar ek op laat ouderdom iets van myself leer. Dit gebeur op ‘n tyd waar ek maar min het om na uit te sien en ek snak soms na my asem want wraggies! Iets moois het uit die as verrys! Alles is nie net ‘doom en gloom’ nie. Daar is tog lig aan die einde van die tonnel.
Ek vaar in sirkels in die hawe. DIe water is kalm en rustig en net so nou en dan sal ‘n simpel rob dit waag om sy neus uit die kalm water te steek. Maar ‘n vinnige vissie in sy rigting, en hy verdwyn weer net so skielik as wat hy gekom het.
Maar iets het in die hawe gebeur. ‘n Keermuur wat die storm water moes uithou, het gekraak van ‘n paar jaar se mishandeling. En toe val hy hom. Net so! Kaplaks. Laas week was hy nog op sy plek, vandag is dit net ‘n hoop rommel. Die een wat die verbrokkeling veroorsaak het, staan op die wal . Een oomblik lag sy, ‘n regte hekselag, en die volgende oomblik kruip sy op haar knieë rond, smekend vir almal se vergiffenis en verstaan. Ek bly glo dat sy my boot sal miskyk, dat sy sal onthou van twee jaar se bystaan as sy ander bote se sink veroorsaak het. Dat sy sal sien dat my bootjie se naam Lojaliteit, nog steeds dieselfde is. Dat sy sal luister as sy raad vra en ek dit gee.
Die volgende oomblik het die see ingedruis. Hoë branders van valse beskuldigings, van aantygings wat onwaar is, van dislojaliteit. Ek sien hoe die water al hoër raak en ek is magteloos as daardie stormwater my bootjie omslaan.
Die waters het teruggterek. Oënskynlik lyk die see weer kalm en normaal.Maar my boot lê eenkant, op die droë grond. Stukkend. Nutteloos. Verwoes. Om my lê nog ‘n paar bootjies. Bote wat gedien het, hulle plek volgestaan het. Wat aangepor het, bemoedig het. Ons lê almal in die modder en slik.
Die empire op die wal van die see gaan aan. Soveel mense kyk na haar. Hulle sien die klatergoud. Hoor die leë geraas.
Maar niemand sien die gestrande bote raak nie. Wie wil, after all, na so iets kyk?
Previous Die “tussen-in” dilemma
Next Ruik jy….
15 November 2018 om 12:16 nm
Woordnoot, ek tjank. Dis deel van ouer word né. Die harde ou wêreld sien mens feller raak so met tyd se aanstap. Jy moenie na die gestrande skip kyk nie, daar is ‘n reddingbootjie, onbeskadig, roei weg na waters waar rus is. Liefde en drukke.
15 November 2018 om 12:18 nm
Jy is heeltemal reg…daar is n mooi groot reddingsboot! Op die stadium is hy giggelgroen geverf! Moenie tjank nie….jy gaan jou make up afhuil. Ons sal weer voortvaar. Want daar is ‘n nog groter Reddingsboot…
15 November 2018 om 12:21 nm
Gelukkig is ek alleen by die huis – niks om af te huil nie, net skoon te was. Souterig, maar dis ook goed. Die suikerbekkies by my venster tjirp smarag en kobbalt blou groete.
15 November 2018 om 12:23 nm
AWW!!! Liefies vir hulle ook!
15 November 2018 om 1:49 nm
Eina!! Ek lees tussen die lyne hierdie is nie ‘n lekker ervaring nie. Die gety sal weer jou bootjie opraap waar dit gestrand lè. Hou net moed. Sterkte!
15 November 2018 om 2:56 nm
‘n Gestrande boot is nog steeds ‘n boot. ♥
15 November 2018 om 3:27 nm
En intussen het jy ons klomp om jou aan te moedig.💞
15 November 2018 om 3:33 nm
Is ek in n spiksplinternuwe hawe…
15 November 2018 om 7:19 nm
Woordnoot. Sjoe. Ek hou van jou kommentaar dat jy in ‘n nuwe hawe is.
15 November 2018 om 7:25 nm
15 November 2018 om 7:26 nm
Ek is nou so nuuskierig, ek kan myself nie keer nie!
16 November 2018 om 7:04 vm
Blogland saam hierdie ongelooflike vriende en towerinne is besig om my veilige hawe te word.
16 November 2018 om 6:59 vm
Mmm ja, niemand verf eintlik die boot op die water nie. Almal wonder oor die ene wat skeef op die droeë sand lê. Kinders gaan speel daarin en klouter daaroor. Verliefdes vry daar en skilders en fotograwe hoop om net ‘n sweempie van nostalgie daarvan vas te vang.
Jy kry dit só besonders reg met woorde. Min woorde wat soveel meer sê.
Woorde wat sommer so vanself en gemaklik soveel meer as net nostalgie vasvang…
16 November 2018 om 7:03 vm
16 November 2018 om 10:57 vm
Sjoe sjoe Woordnoot, mag dit wat bedoel was vir lelik eindig in goed, soos die Groot Boek sê…
Ek is dankbaar vir veilige hawes en groenbusse..liefdexxx
17 November 2018 om 3:50 nm
Ons is hier vir jou. ❤️
Sluit aan by 43 ander intekenaars
In die boekrak -vorige blogs Kies Maand Januarie 2019 Desember 2018 November 2018 Oktober 2018 September 2018 Augustus 2018 Julie 2018 Junie 2018 Mei 2018 April 2018 Maart 2018 Februarie 2018